

VLADA REPUBLIKE HRVATSKE

Zagreb, 10. veljače 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo kulture i medija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog za prihvaćanje pokroviteljstva nad obilježavanjem 180. obljetnice Matice hrvatske tijekom 2022. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16. i 116/18.) i točaka II. i III. Odluke o kriterijima i postupku za prihvaćanje pokroviteljstva Vlade Republike Hrvatske („Narodne novine“, broj 44/16.), Vlada Republike Hrvatske je na sjednici održanoj \_\_\_\_\_\_\_\_\_\_ 2022. donijela

**Z A K L J U Č A K**

1. Vlada Republike Hrvatske prihvaća pokroviteljstvo nad obilježavanjem 180. obljetnice Matice hrvatske tijekom 2022., sukladno zamolbi Matice hrvatske.

2. Prihvaćanjem pokroviteljstva Vlada Republike Hrvatske ne preuzima nikakve financijske obveze.

Klasa:

Urbroj:

Zagreb,

PREDSJEDNIK

mr. sc. Andrej Plenković

**Obrazloženje**

Matica hrvatska najstarija je hrvatska kulturno-znanstvena ustanova osnovana 1842. godine u zamahu Hrvatskoga narodnog preporoda kada se osjećala izrazita potreba za knjigama i publikacijama na narodnom jeziku, koje će promicati preporodne ideje, podržavati i izgrađivati hrvatsku nacionalnu svijest, okupljajući najistaknutije hrvatske intelektualce i umjetnike.

Povijest Matice hrvatske, njezino djelovanje i ustrajnost u zaštiti najvećih hrvatskih duhovnih vrednota u vremenima snažnih društvenih previranja svjedoče o trajnoj predanosti očuvanju hrvatskog identiteta, ali i prihvaćanju univerzalnih kulturnih vrijednosti.

S obzirom na visoku 180. obljetnicu, povijesnu važnost djelovanja Matice hrvatske, kao i 50. obljetnicu Hrvatskoga proljeća čiji su teret velikim dijelom ponijeli upravo matičari, predlažemo da pokroviteljstvo preuzme Vlada Republike Hrvatske.